মহানগর ওয়েবডেস্ক: পাক অধিকৃত কাশ্মীরে জঙ্গি লঞ্চ প্যাড গুঁড়িয়ে দিয়ে এসেছে ভারতীয় সেনা৷ সেই কথা কয়েক ঘণ্টার মধ্যে স্বীকার করে নিল পাক সেনা৷ পাক সেনা প্রধানের মুখপাত্র মেজর জেনারেল আসিফ গাফুর পরের পর ট্যুইটে বলেন, পাক অধিকৃত কাশ্মীরে আক্রমণ চালিয়েছে ভারতীয় সেনা৷ গুলির লড়াইয়ে ৩ নাগরিকের মৃত্যু হয়েছে৷ গাফুর ট্যুইটে বলেন, বিনা প্ররোচনায় ভারতীয় সেনা জুরা, শাহকোট, নৌসেরা নাগরিকদের ওপর হামলা করে৷ গুলি বিনিময়ের সময় ১ জওয়ান ও ৩ নাগরিকের মৃত্যু হয়েছে৷ ২ সেনা ও ৫ নাগরিক আহত৷ এদিন হঠাৎ সীমান্ত লক্ষ্য করে গুলি চালাতে শুরু করে পাক সেনা।
পাক অধিকৃত কাশ্মীরে ভারতের প্রত্যাঘাতের কথা স্বীকার ইসলামাবাদের, নিহত জওয়ান